RESOLUCIÓN do 3 de marzo de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da acta de aclaración do artigo 26º, dereitos e garantías dos cargos sindicais do convenio colectivo da empresa Limpiezas Faro, S.L. (limpeza Hospital Xeral-Cíes).
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 18/04/2005

Vista a acta de aclaración do artigo 26, dereitos e garantías dos cargos sindicais do convenio colectivo da empresa Limpiezas Faro, S.L., (limpeza Hospital Xeral-Cíes) con nº de código 3602202, que
tivo entrada no rexistro único do edificio administrativo da Xunta de Galicia en Vigo o día 15-2-2005, subscrita pola comisión paritaria do convenio, o 24-11-2004. De conformidade co disposto no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores; Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial,
ACORDA:
Primeiro.-Ordenar a súa inscrición no libro de rexistro de convenios colectivos de traballo, exis
tente nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 3 de marzo de 2005.
Joaquín Macías Sánchez
Delegado provincial de Pontevedra
En Vigo o 24 de novembro de 2004.
Reunión da comisión paritaria do convenio do persoal de limpeza do Hospital Xeral Cíes.
Asistentes:
Comité de empresa: Jorge Costas Mallo, Cristina Barros Abalde, Conchi Lago Daponte, Susana Roque Misa, Dolores Fernández, Dolores Rodríguez, Mª José Ures.
Empresa: Paulina Díez Lámela.
Ás 17.00 horas do día sinalado, reúnese a comisión paritaria nos locais da empresa, formada por unha parte polo comité de empresa e a empresa, representada por Paulina Díaz Lámela, co único punto na orde do día:
1. Aclaración do artigo 26, dereitos e garantías de cargos sindicais, parágrafo 3º sección sindical, o cal di: «Os sindicatos que acrediten ter máis do 20% de afiliación entre os traballadores do cadro de persoal terán dereito á creación da sección sindical, e o seu delegado/a terá recoñecidos, entre outros, os mesmos dereitos que ten o comité de empresa».
Despois de debater este tema, acórdase aclarar o seguinte:
Acreditar á empresa significa certificar, e a única maneira que ten de acreditar a afiliación unha central sindical é a través da cota de afiliación a través da nómina, polo que o artigo quedará do seguinte xeito:
«Os sindicatos que acrediten ter máis do 20% de afiliación entre os traballadores/as do cadro de persoal, reflectido en nómina, terán dereito á creación da sección sindical, e o seu delegado/a terá recoñecidos, entre outros, os mesmos dereitos que ten o comité de empresa».
E para que así conste: